Tolong jelaskan mengenai Dewa-dewa Rig Veda dari Rig Veda dalam bahasa melayu

Kebanyakan Sukta dalam Rig Veda adalah him doa untuk aneka dewa-dewi. Umumnya terdapat tiga puluh tiga dewa-dewi dalam Rig Veda iaitu 12 Aditya, 8 Vasus, 11 Rudra, Indra dan Prajapati. Kebanyakan Mantera dalam Rig Veda adalah untuk Agni dan Indra.

Terdapat beberapa dewa lain yang penting seperti: Agni, kembar Asvin, Soma, Surya, Varuna, Vayu, Vishnu, Visvedevas, dan Yama.

Dewi-dewi yang penting ialah Usas, Ratri, Vac, Saraswathi, dan Prthvi.

Dewa-dewi ini sering dikelaskan mengikut tiga kumpulan berdasarkan kawasan operasi mereka iaitu di bumi, antariksha dan dyaus.

Bumi : Agni, Prthvi, dan Brhaspati.

Antariksha (bahagian tengah antara  bumi dan syurga) : Indra, Vayu, Parjanya, Rudra dan dewa-dewa Marut.

Dyaus (alam syurga) : Varuna, Mitra, Savitri, Surya, Pusan, Aditya-Aditya, dewa-dewa Visvedeva , Usas, dan dewa-dewa Asvini.

Walaupun terdapat pelbagai dewa-dewi, Rig Veda telah menyatakan bahawa Tuhan (atau Kebenaran) adalah satu dan semua dewa-dewi ini adalah pelbagai aspek berlainan Tuhan. Suatu ayat suci Rig Veda yang popular yang mengungkap idea ini ialah:                                Ekam Sat, Viprah bahudha vadanti  ('Kebenaran adalah satu; para bijaksana memanggil-Nya dengan pelbagai nama.') Dewa-dewi Hindu bukan seperti dewa-dewa Yunani yang bebas, berasingan dan sering bersengketa antara satu sama lain.